רוס פאנוטרדייק

**רוס פאנוטרדייק** (בהולנדית: **Roos Vanotterdijk**; נולדה ב-7 בינואר 2005) היא שחיינית בלגית, סגנית אלופת העולם (סינגפור 2025) ואלופת אירופה (בלגרד 2024) במשחה ל-100 מטר פרפר. זוכת מדליית ארד באליפות עולם (סינגפור 2025) וסגנית אלופת אירופה (בלגרד 2024) במשחה ל-50 מטר פרפר, וזוכת מדליית ארד באליפות אירופה (בלגרד 2024) במשחה ל-100 מטר גב.

## ביוגרפיה
### 2019
בפסטיבל האולימפי האירופי לנוער שנערך בבאקו שבאזרבייג'ן ביולי זכתה במדליית כסף במשחה ל-100 מטר פרפר בתוצאה של 59.33 שניות.

### 2021
באליפות אירופה שנערכה בבודפשט שבהונגריה במאי סיימה במקום 34 במשחה ל-50 מטר פרפר בתוצאה של 27.41 שניות, ובמקום 49 במשחה ל-100 מטר פרפר בתוצאה של 1:02.70 דקות.

באליפות אירופה לנוער שנערכה ברומא שבאיטליה ביולי זכתה במדליית ארד במשחה ל-50 מטר פרפר בתוצאה של 26.55 שניות.

### 2022
באליפות אירופה לנוער שנערכה באוטופן שברומניה ביולי זכתה במדליית זהב, בשתי מדליות כסף ובשתי מדליות ארד: מדליית זהב במשחה ל-100 מטר פרפר בשיא בלגיה חדש של 57.85 שניות, מדליות כסף במשחה ל-100 מטר גב בשיא בלגיה חדש של 1:00.90 דקות ובמשחה ל-50 מטר פרפר בתוצאה של 26.63 שניות, ומדליות ארד במשחה ל-50 מטר גב בתוצאה של 28.62 שניות ובמשחה ל-100 מטר חופשי בתוצאה של 55.34 שניות.

באליפות אירופה שנערכה ברומא באוגוסט סיימה במקום שמיני במשחה ל-100 מטר פרפר בתוצאה של 58.74 שניות, במקום 13 במשחה ל-100 מטר חופשי בתוצאה של 55.68 שניות, במקום 14 במשחה ל-50 מטר פרפר בתוצאה של 26.85 שניות, במקום 14 במשחה ל-100 מטר גב בתוצאה של 1:01.61 דקות, ובמקום 28 במשחה ל-50 מטר גב בתוצאה של 29.27 שניות.

### 2023
באליפות העולם שנערכה בפוקואוקה שביפן ביולי סיימה במקום 22 במשחה ל-100 מטר גב בתוצאה של 1:00.95 דקות, במקום 28 במשחה ל-100 מטר חופשי בתוצאה של 55.89 שניות, במקום 29 במשחה ל-50 מטר גב בתוצאה של 28.69 שניות, ובמקום 37 במשחה ל-50 מטר חופשי בתוצאה של 25.74 שניות. בנוסף, סיימה במקום 15 במשחה שליחות 4x100 מטר מעורב בתוצאה של 4:04.54 דקות.

### 2024
באליפות העולם שנערכה בדוחה שבקטר בפברואר סיימה במקום 17 במשחה ל-50 מטר פרפר בתוצאה של 26.47 שניות, ובמקום 24 במשחה ל-50 מטר גב בתוצאה של 28.98	 שניות.
#### אלופת אירופה
באליפות אירופה שנערכה בבלגרד שבסרביה זכתה ב-3 מדליות, אחת מכל סוג. מדליית זהב במשחה ל-100 מטר פרפר בשיא בלגיה חדש של 57.47 שניות, לפני גאורגיה דמאסיוטי מיוון (57.74 שניות) ושרה יונביק משוודיה (58.06 שניות), מדליית כסף במשחה ל-50 מטר פרפר בתוצאה של 26.08 שניות, אחרי שרה יונביק (25.68 שניות) ולפני אנה דודונאקי מיוון (26.18 שניות), ומדליית ארד במשחה ל-100 מטר גב בתוצאה של 1:00.58 דקות, אחרי אדלה פיסקורסקה מפולין (59.79 שניות) ודניאל היל מאירלנד (1:00.19 דקות).

באולימפיאדת פריז שנערכה ביולי-אוגוסט סיימה במקום עשירי במשחה ל-100 מטר פרפר בשיא בלגיה חדש של 57.25 שניות, ובמקום עשירי במשחה ל-100 מטר גב בתוצאה של 59.86 שניות.

### 2025
באליפות אירופה עד גיל 23 שנערכה בשמורין שבסלובקיה ביוני זכתה בשלוש מדליות זהב ובשתי מדליות כסף: מדליות זהב במשחה ל-50 מטר פרפר בשיא בלגיה חדש של 25.63 שניות, במשחה ל-50 מטר גב בתוצאה של 28.05 שניות, ובמשחה ל-100 מטר פרפר בתוצאה של 57.10 שניות, ומדליות כסף במשחה ל-50 מטר חופשי בתוצאה של 28.23 שניות, ובמשחה ל-100 מטר גב בתוצאה של 1:00.27 דקות.
#### סגנית אלופת העולם
באליפות העולם שנערכה בסינגפור ביולי-אוגוסט זכתה בשתי מדליות, כסף וארד. מדליית כסף במשחה ל-100 מטר פרפר בשיא בלגיה חדש של 55.84 שניות, אחרי גרטשן וולש מארצות הברית (54.73 שניות) ולפני אלכסנדריה פרקינס מאוסטרליה (56.33 שניות), כבר בשלב המוקדמות היא קבעה שיא בלגיה חדש של 56.66 שניות אותו שיפרה בשלב חצי הגמר והעמידה אותו על 56.07 שניות. מדליית ארד במשחה ל-50 מטר פרפר בתוצאה של 25.43 שניות, אחרי גרטשן וולש (24.83 שניות) ואלכסנדריה פרקינס (25.31 שניות). בשלב חצי הגמר היא קבעה שיא בלגיה חדש של 25.32 שניות. נוסף לכך, היא סיימה במקום עשירי במשחה ל-100 מטר גב בתוצאה של 59.63 שניות, במקום 11 במשחה ל-50 מטר גב בשיא בלגיה חדש של 27.67 שניות, במקום 11 במשחה ל-100 מטר חופשי בתוצאה של 53.87 שניות ובמקום 23 במשחה ל-50 מטר חופשי בתוצאה של 25.09 שניות.

## שיאים אישיים
### בריכה אולימפית
* 50 מטר חופשי: 24.83 שניות (2025)
* 100 מטר חופשי: 53.62 שניות (2025), **שיא בלגיה**
* 50 מטר גב: 27.67 שניות (2025), **שיא בלגיה**
* 100 מטר גב: 58.97 שניות (2025), **שיא בלגיה**
* 50 מטר פרפר: 25.32 שניות (2025), **שיא בלגיה**
* 100 מטר פרפר: 55.84 שניות (2025), **שיא בלגיה**
* 200 מטר מעורב אישי: 2:09.73 דקות (2025), **שיא בלגיה**

### בריכת 25 מטר
* 50 מטר חופשי: 24.40 שניות (2024)
* 100 מטר חופשי: 52.61 שניות (2024), **שיא בלגיה**
* 50 מטר גב: 26.51 שניות (2024), **שיא בלגיה**
* 100 מטר גב: 56.78 שניות (2024), **שיא בלגיה**
* 50 מטר פרפר: 25.32 שניות (2024), **שיא בלגיה**
* 100 מטר פרפר: 56.86 שניות (2024)
* 100 מטר מעורב אישי: 57.92 שניות (2024), **שיא בלגיה**
* 200 מטר מעורב אישי: 2:14.75 דקות (2024)

## קישורים חיצוניים

* רוס פאנוטרדייק, באתר הרשמי של פדרציית השחייה הבין-לאומית 

קטגוריה:שחייניות בלגיות
קטגוריה:שחייניות חופשי
קטגוריה:שחייניות גב
קטגוריה:שחייניות פרפר
קטגוריה:שחייניות מעורב אישי
קטגוריה:אלופות אירופה בשחייה
קטגוריה:בלגיות שנולדו ב-2005